Μελέτη σκοπιμότητας ανέγερσης ξενοδοχειακού συγκροτήματος στο Ν. Δωδεκανήσου:
Creators: name: Κολιάδη, Ελένη Θωμά
Publisher: name: Aristotle University of Thessaloniki
Year: 2010
Subjects: Μελέτη σκοπιμότητας
Ανέγερση ξενοδοχείου
Καθαρή παρούσα αξία
Εσωτερικός συντελεστής απόδοσης
Ανάλυση ευαισθησίας
Feasibility study
Hotel's construction
Net present value
NPV
IRR
Sensibility analysis

description: Η παρούσα μεταπτυχιακή διπλωματική εργασία αφορά τη μελέτη σκοπιμότητας για την ανέγερση πολυτελούς ξενοδοχειακού συγκροτήματος στο Ν. Δωδεκανήσου και συγκεκριμένα στη νήσο Ρόδο. Αρχικά, γίνεται μια εισαγωγή όπου περιγράφεται συνοπτικά το υπό μελέτη έργο, ως προς την περιοχή, τα τεχνικά χαρακτηριστικά και τα οικονομικά μεγέθη. Τονίζεται η σπουδαιότητα της κατασκευής και οι παράγοντες επιλογής της τοποθεσίας, ενώ παράλληλα καθορίζονται οι στρατηγικές και οι κύριοι στόχοι που επιδιώκονται μέσω της επένδυσης. Επιγραμματικά, αναφέρονται οι εργασίες που πρόκειται να λάβουν χώρα κατά την κατασκευή του έργου με το αντίστοιχο χρονοδιάγραμμα υλοποίησης και τον προϋπολογισμό, με ταυτόχρονη παρουσίαση των βασικών οικονομικών στοιχείων, όπως η χρηματοδότηση και οι προβλέψεις του κύκλου εργασιών. Στο δεύτερο κεφάλαιο γίνεται μια εκτενής αναφορά στον τουριστικό κλάδο με ανάλυση της τουριστικής κίνησης σε Ελλάδα και εξωτερικό. Περιγράφονται ποιοτικά και ποσοτικά τα χαρακτηριστικά του τουρισμού με παράθεση στοιχείων μέσω αναλυτικών πινάκων και συγκρίσεις αριθμητικών μεγεθών σε παγκόσμια κλίμακα, κατατάσσοντας την ελληνική πραγματικότητα στον κλάδο της τουριστικής βιομηχανίας. Γίνεται επισκόπηση της πορείας του τουριστικού προϊόντος με συσχετίσεις δεδομένων και μελλοντικές προβλέψεις. Ακολουθεί στο τρίτο κεφάλαιο η διερεύνηση της περιοχής μελέτης με παρουσίαση των γεωμορφολογικών, ιστορικών και πολιτιστικών στοιχείων της. Κατόπιν, εξετάζεται το ξενοδοχειακό δυναμικό του Ν. Δωδεκανήσου εν γένει, σε σχέση με την κατάσταση που επικρατεί στον υπόλοιπο ελλαδικό χώρο. Αξιολογείται η εξέλιξη της δυναμικής του κλάδου, καταλήγοντας σε ενδεχόμενες προοπτικές σταθεροποίησης και ανάπτυξης, που αφορούν την επιρροή του τριτογενούς τομέα τόσο στην τοπική οικονομία όσο και σε εθνικό επίπεδο. Στη συνέχεια, στο τέταρτο κεφάλαιο αναλύεται το ιστορικό του επενδυτικού σχεδίου, με περιγραφή της επιχειρηματικής ιδέας, παράθεση στοιχείων της εταιρείας που θα την υλοποιήσει και αναφορά στη στρατηγική που επιλέγει να ακολουθήσει για να επιτύχει τους επιδιωκόμενους στόχους. Διευκρινίζεται η αποστολή της ξενοδοχειακής μονάδας, απαριθμώντας τις προσφερόμενες υπηρεσίες και εστιάζοντας στο απευθυνόμενο αγοραστικό κοινό. Αφού εντοπιστούν οι κύριοι ανταγωνιστές, προβλεφθούν οι αναμενόμενες πληρότητες και υπολογισθούν τα έσοδα και τα έξοδα σε ετήσια βάση, διενεργείται ανάλυση SWOT, κατά την οποία επισημαίνονται τα δυνατά σημεία, οι αδυναμίες, οι ευκαιρίες και οι απειλές της επένδυσης. Το πέμπτο κεφάλαιο αφορά την οργανωτική δομή της μονάδας. Διερευνώνται οι ανάγκες σε ανθρώπινους πόρους, παρατίθεται το οργανόγραμμα και γίνεται καταμερισμός των ευθυνών που αναλαμβάνει κάθε άτομο. Επίσης, υπολογίζεται το κόστος του προσωπικού, μόνιμου και εποχικού, ενώ ταυτόχρονα υποδεικνύεται η πολιτική διαχείρισης του ανθρώπινου δυναμικού της επιχείρησης. Ακολούθως, στο έκτο κεφάλαιο περιγράφονται οι εξοπλισμοί που απαιτούνται για την κατασκευή και τη λειτουργία του ξενοδοχειακού συγκροτήματος. Αντίστοιχοι πίνακες εργασιών και υλικών δίνονται για κτιριακές, μηχανολογικές και περιβάλλοντος χώρου εργασίες, καθώς και για τα απαραίτητα έργα υποδομής και τις προμήθειες του ξενοδοχειακού εξοπλισμού. Στο έβδομο κεφάλαιο γίνεται οικονομικός και χρονικός προγραμματισμός του έργου. Αναλύονται τα γενικά έξοδα της επιχείρησης και σχεδιάζεται το χρονοδιάγραμμα υλοποίησης των εργασιών. Το όγδοο κεφάλαιο πραγματεύεται περιβαλλοντικά ζητήματα της ευρύτερης περιοχής της νήσου Ρόδου με έλεγχο της φέρουσας ικανότητας του οικοσυστήματος, εκτίμηση των περιβαλλοντικών επιπτώσεων που θα επιφέρει η ανέγερση και λειτουργία του ξενοδοχείου και προτάσεις αντιμετώπισης αυτών. Η χρηματοοικονομική ανάλυση διενεργείται στο ένατο κεφάλαιο της εργασίας. Επεξηγείται ο τρόπος χρηματοδότησης, υπολογίζονται τα χαρακτηριστικά του απαιτούμενου δανείου και αξιολογείται το επενδυτικό σχέδιο της εταιρείας με τις μεθόδους της καθαρής παρούσας αξίας (NPV) και του εσωτερικού συντελεστή απόδοσης (IRR). Η σκοπιμότητα της επένδυσης διασφαλίζεται με την ανάλυση ευαισθησίας, όπου μελετάται η διακύμανση της NPV και του IRR σε μεταβαλλόμενες συνθήκες από τις αρχικώς αναμενόμενες. Τα συμπεράσματα που εξάγονται από τη μελέτη σκοπιμότητας για το εν λόγω επιχειρηματικό σχέδιο περιέχονται στο δέκατο κεφάλαιο. Τέλος, στο παράρτημα Α παρατίθενται πίνακες στους οποίους γίνεται αναφορά στο σώμα του κειμένου, ενώ το παράρτημα Β περιλαμβάνει αποσπάσματα του Αναπτυξιακού Νόμου 3299/2004, στον οποίο εντάσσεται η υπό μελέτη επένδυση.
description: The present post-graduate diploma thesis deals with the evaluation study for the construction of a luxurious hotel on the island Rhodes of Dodekanisa. Initially, there is an introduction where the project is concisely described as for the region, the technical characteristics and the economic sizes. The importance of manufacture and the factors of region’s choice are underlined, while the strategies and the main objectives from the investment are determined. There is also a report on the type of works that are going to take place, the timetable of the plan and its budget, with a presentation of basic economic elements, such as the financing and turnover’s forecasts. In the second chapter, there is a more comprehensive reference to the tourist sector, with an analysis of tourist interest in Greece and abroad. The characteristics of tourism are quantitatively and qualitatively described, presenting analytic tables and comparisons of numerical sizes worldwide, classifying the greek reality in the sector of tourist industry. Then comes a review of the tourist product with correlations of data and forecasts for the future. Follows in the third chapter the examination of project’s region with presentation of geomorphologic, historical and cultural information. The hotels’ potential on the island of Rhodes is also explored, compared with the general situation that occurs in the rest of Greece. The development of the tourist sector is evaluated, concerning to its influence not only in local but also in national economy. In the fourth chapter, is analyzed the project’s background, describing the main idea, information for the company that is going to materialise the project and the selected strategy in order to be achieved the intended objectives. The hotel’s mission is clarified, defining the offered services and focusing on the purchasing public. After that, there is a SWOT analysis, based on the specification of the main competitors, the expected purchases and the annual turnover, which is consisted of the strengths, the weaknesses, the opportunities and the threats that possibly the investment includes. The fifth chapter concerns to the company’s organisational structure. There is a research on needs in human resources, the flow chart of the company is presented and so do the responsibilities that each one undertakes. Furthermore, is calculated the personal’s cost, permanent and seasonal, while simultaneously are indicated methods of human potential’s management. The following chapter contains the required equipment for hotel’s construction and operation, accompanied with tables of works and materials, concerning earthworks, technical works, substructural projects, mechanical equipment and supplies. In the seventh chapter there is an economical planning with company’s general income and outcome, while an evidential timescale of the project is also presented. The eighth chapter deals with region’s environmental issues, where a control of ecosystem’s bearing capability, an estimate of environmental impacts that could occur during hotel’s construction or operation and possible solutions are taking place. The financial analysis of the investment is conducted in the ninth chapter with a detailed description of the way of financing and the loan’s characteristics. Moreover, the methods of net present value (NPV) and internal rate of return (IRR) are used in order to be evaluated the feasibility. A sensitivity analysis ensures project’s success, as both NPV’s and IRR’s variation is calculated for two scenarios that differ from the expected one. The conclusions of the thesis and an evaluation of the project are contained in the tenth chapter. Finally, appendix A includes tables that have been mentioned in text’s body, whereas appendix B includes extracts of the Development’s Directive 3299/2004.